# **Kritérium na vyhodnotenie ponúk**

# **a pravidlá uplatňovania kritéria na vyhodnotenie ponúk**

Kritérium na vyhodnotenie ponúk: **najnižšia cena**.

**A Definícia kritéria na vyhodnotenie ponúk**

Celková cena za predmet zákazky v súlade s prílohou č. 9b SP – Ocenený výkaz výmer.

Hodnotí sa Celková cena za predmet zákazky v EUR bez DPH uvedená v ponuke a ktorá je výsledkom súčtu celkových cien položiek podľa Oceneného výkazu výmer, ktorý je prílohou č. 9b súťažných podkladov, v zmysle predmetu zákazky uvedenej v prílohe č. 9 súťažných podkladov a obchodných podmienok uvedených v prílohe č. 3 súťažných podkladov.

**B Pravidlá uplatnenia kritéria**

Poradie ponúk bude určené vzostupne od najnižšej po najvyššiu ponúkanú cenu. Na prvom mieste sa umiestni ponuka uchádzača s najnižšou ponúkanou celkovou cenou za predmet zákazky.

**Určenie poradia ponúk** sa určí porovnaním celkových cien za dodanie predmetu zákazky všetkých ponúk – CH hp x.

Na prvom mieste v poradí sa umiestni ponuka, ktorá bude mať najnižšiu cenu – Celkovú cenu za predmet zákazky – CH hp podľa nasledovného vzorca:

**Funkcia MIN** (CH hp1 až CH hp x)

Vysvetlivky vzorca:

**Funkcia MIN** – funkcia zostavenia poradia od min po max.

**CH hp1, resp. CH hp x** – celkové hodnotenie hodnotenej ponuky 1 až x.

Ponuku uchádzača, ktorá sa umiestnila na prvom mieste v poradí, splnila požiadavky na predmet zákazky

a podmienky účasti, t.j. úspešná ponuka, odporučí komisia na vyhodnotenie ponúk obstarávateľovi prijať.

**C Vypracovanie návrhu na plnenie kritéria**

1. Uchádzač **vyplní prílohu č. 9b – Výkaz výmer,**  ktorá je súčasťou týchto súťažných podkladov,
2. následne uvedie do tabuľky: **Návrh na plnenie kritéria**, ktorý tvorí prílohu č. 2 týchto súťažných podkladov. **Návrh na plnenie kritéria**, ktorý zodpovedá ocenenému výkazu výmer.
3. Uchádzač vyplní Celkovú cenu za predmet zákazky v elektronickom ponukovom formulári v elektronickom prostriedku JOSEPHINE, ktorá zodpovedá ocenenému výkaz výmer a Návrhu na plnenie kritéria.

Uchádzačom navrhovaná cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta.

Ocenený výkaz výmer s uvedením cien úspešného uchádzača sa stane súčasťou Zmluvy uzavretej s úspešným uchádzačom;

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladov.

**D Elektronická aukcia**

Elektronická aukcia sa neuplatní.